Vă mulțumesc, e o onoare să fiu aici.
E primul meu marș pentru viață.
Mă rog pentru noi toți ca acesta să fie ultimul.
Veți auzi multe mărturii. Eu am auzit câteva care spuneau
despre rolul pe care l-a jucat bărbatul în avort.
Sunt azi aici pentru că am fost unul dintre acei bărbați.
Acum 26 de ani, după armată, în primul an de facultate,
am lăsat o fată însărcinată.
Unul dintre noi era îndrăgostit și nu eram eu acela.
Am crezut în minciuna că plătind câțiva bani
problema mea ar putea fi rezolvată ușor.
Am folosit toate pretextele și minciunile cunoscute
care ni se spuseseră.
Acestea erau motivele pentru care nu mi-am asumat responsabilitatea:
eram încă la facultate, prea tânăr, nu aveam bani
și bineînțeles că știam că nu avem niciun viitor împreună.
Până la urmă e doar o fărâmă de țesut...
Aceasta a fost cea mai mare minciună și așa am reușit să mă detașez
de ceea ce urma de fapt să se întâmple.
Fiind bărbat, aveam avantajul abilității de a mă distanța mai mult.
Nu a trebuit să trec prin etapele pe care vi le descriu doamnele.
Nu a trebuit decât s-o duc la clinică și s-o iau de acolo după serviciu.
Nu am vorbit niciodată despre asta niciunul din noi timp de 26 de ani.
Din cauza acelor minciuni a fost ușor de îngropat.
Acum 10 ani, când m-am întors la credința mea și m-am căsătorit
mi-am dat seama cu adevărat ce am făcut.
Când doctorul ne-a spus mie și soției că nu putem face copii
au revenit emoțiile și vina.
Eram pedepsit pentru că nu mi-am protejat primul copil?
Ca bărbați ni se cere să protejăm mai ales pe cei mici.
Din cauza acelor minciuni am fugit de acea responsabilitate.
Eu am ucis acel copil. Copilul meu.
Fără probleme de semantică sau scuze,
nicio minciună nu o poate descrie ca fiind altceva.
Regret faptul că n-am putut fi tată.
Dar nu am fost pedepsit și am fost iertat.
Mai întâi am reușit să mă iert eu pe mine.
Soția mea m-a iertat repede. Și Dumnezeu m-a iertat.
Uitați și vestea cea bună: doctorii s-au înșelat.
Am fost binecuvântați cu doi copii frumoși,
Olivia și Benjamin și un al treilea
pe care știu că-l voi revedea din nou.
Voi fi întotdeauna acel bărbat, dar acum sunt și unul
care nu mai crede minciunile și care nu va mai păstra tăcerea.